มีเพศสัมพันธ์ตอนมีรอบเดือนของวันรอบเดือนมาคือวันที่3ของ27พอเช้า28รอบเดือนไม่มีแต่พอตกบ่ายก็มีเลือดออกมานิดหนึ่งแล้วกินยาคุมฉุกเฉินไป(เพศสัมพันธ์ไม่ใส่ถุงแต่ไม่ได้หลั่งใน)พอวันที่1เริ่มมีเลือดออก กะปริดกะปรอยจนถึงวันที่2ค่่ะมีโอกาสเสี่ยงตั้งครรภ์มั้ยคะแล้วตอบเดือนจะมาอีกทีตอนไหน (สงสัยทำไมตกขาวไม่เป็นเมือกก้อนๆคะจากแต่ก่อนเป็นพอเริ่มมีเพศสัมพันธ์ตกขาวที่เป็นเมือกๆกลับหายไปแต่เป็นเมือกนํ้าใสๆแทนไม่เยอะออกนิดเดียวแบบนี้เป็นเพราะอะไรคะ)เป็นสักระยะแล้วค่ะ
สวัสดีค่ะการมีเพศสัมพันธ์แบบทำการหลั่งนอก ไม่ใส่ถุงยางอนามัยป้องกัน ยังทำให้เกิดการตั้งครรภ์ได้ประมาณ 4-20% ไม่ควรใช้วิธีนี้เพื่อคุมกำเนิดค่ะดังนั้นกรณีนี้ก็มีข้อบ่งชี้การใช้ยาคุมฉุกเฉินตามไปเพื่อช่วยลดโอกาสการตั้งครรภ์ค่ะ ยาคุมฉุกเฉินถ้าได้กินอย่างถูกต้องภายใน 72 ชั่วโมงหลังมีเพศสัมพันธ์ จะมีประสิทธิภาพได้ประมาณ 80-90%หลังการใช้ยาคุมฉุกเฉินอาจทำให้มีเลือดออกกระปริดกระปรอยทางช่องคลอดประมาณ 1 สัปดาห์หลังการกินยา ซึ่งจะค่อยๆดีขึ้นได้เอง ประจำเดือนหลังจากนี้อาจจะคลาดเคลื่อนได้บ้าง แต่ไม่ควรเกิน 35 วันจากรอบก่อน ให้สังเกตรอบเดือนหลังจากนี้ และสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไปส่วนอาการเมือกใสๆที่ออกมา ถ้าเป็นแค่น้ำใสๆ ไม่มีกลิ่น ไม่ทำให้ระคายช่องคลอดอะไร อาจจะไม่ใช่สารคัดหลั่งที่ผิดปกติชัดเจน ให้สังเกตอาการ ถ้ายังออกมาเยอะ เป็นก้อนขุ่น คันช่องคลอดมาก ควรไปพบแพทย์